google/wiki40b huggingface dataset:
Francisco Franco

Počiatky vojenskej a politickej kariéry

Francisco Franco začal študovať v roku 1907 na Akadémii pozemného vojska v Tolede a túto školu úspešne skončil. V roku 1916 sa úspešne vyznamenal v bojoch proti berberským kmeňom v severnom Maroku, ktoré bolo v tom čase španielskou kolóniou. V bojoch bol ranený a po návrate do Španielska vyznamenaný. Postupne získaval vyššie hodnosti. Pôsobil na viacerých miestach v Španielsku vo vysokých vojenských funkciách. Po vyhlásení republiky bol odsunutý do úzadia. V roku 1936 zorganizoval fašisticky orientovaných dôstojníkov a vojakov španielskej armády a začal povstanie proti republike s jej socialistickou a liberálnou vládou. Povstanie prerástlo do plnej občianskej vojny. Frankom vedení "Národniari" (Nacionales) po troch rokoch rozsiahlych bojov so státisicami obetí na oboch stranách zvíťazili nad "Republikánmi" (Republicanos), brániacimi predchádzajúcu republiku. Podpora španielskym obyvateľstvom bola silne rozdelená: Franco mal rozsiahlu podporu v konzervatívnych kruhoch Španielska, ale aj celej Európy. Na jeho strane stála aj katolícka cirkev, ktorej vplyv bol predchádzajucou liberálnou republikou značne obmedzovaný, a za práva a záujmy ktorej bojoval Franco celý život. Od roku 1939 sa stal uznaným vodcom Španielskeho štátu až do svojej prirodzenej smrti v roku 1975. Aj napriek otvorenej fašistickej ideológii a antikomunizmu, zachoval počas vojny relatívnu neutralitu, nikdy neuzavrel otvorené spojenectvo s fašistickým Nemeckom a na východný front odišla iba dobrovoľnícka Modrá divízia. Vďaka tomu spojenci Španielsko vojensky nikdy nenapadli. Po skončení vojny sa dostalo Španielsko do politickej izolácie vedúcej k pomalej a bolestivej povojnovej rekonštrukcii, no s nástupom studenej vojny západ pod vedením USA pragmaticky ponúkol Španielsku v roku 1959 spojenectvo a zlepšenie medzinárodných vzťahov. Výsledkom bolo, že v rokoch 1959 až 1973 dosiahlo Španielsko stále pod Francovou vládou výrazný ekonomický rozkvet.
Franco je pochovaný spolu so zakladateľom "španielskeho fašizmu" José Antonio Primo de Riverom pod oltárom v monumentálnej bazilike Údolia Padlých, ktorá do dnešného dňa predstavuje hlavný symbol frankizmu. Návštevníci tu otvorene prezentujú frankistické symboly a vždy 20. novembra, na výročie smrti oboch vodcov, sa Údolie padlých mení na pútne miesto prívržencov generála Franca.  
Po Francovej smrti sa Španielsko vrátilo na jeho želanie k monarchii pod kráľom Juanom Carlosom I. Kráľ priviedol Španielsko späť ku demokracii vo forme konštitučnej monarchie pretrvávajúcej dodnes.

Zaujímavosti

Franco bol aj veľkým fanúšikom futbalu, konkrétne španielskeho klubu Real Madrid.
Boissettes

Poloha

Obec má rozlohu 1,54 km². Najvyšší bod je položený 78 m n. m. a najnižší bod 37 m n. m.

Obyvateľstvo

Počet obyvateľov obce je 449 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hydroxylapatit

Charakteristika

Je to priehľadný až priesvitný nerast so skleným až smolným leskom, bezfarebný, prípadne bielej, žltej, zelelnej, hnedej farby s bielym vrypom.

Vznik

Hydroxylapatit je častý akcesorický minerál vyvretých hornín
HC Zlín (hádzaná)

História

V dobe vzniku hádzanárskeho klubu išlo o národnú hádzanú. Na medzinárodnú hádzanú prešli v klube trvale až v roku 1949. Mužské družstvo absolvovalo celoštátnu súťaž v roku 1950 a skončilo na bronzovej priečke. Odvtedy má na konte 41 sezón v najvyššej česko-slovenskej či českej súťaži prerušených iba niekoľkými zostupmi do nižšej ligy. Ženský oddiel postúpil do najvyššej súťaže až v roku 1970 a absolvoval v nej 34 ročníkov bez jediného zostupu. Pri svojich 9-tich pôsobeniach v európskach súťažiach (z toho 3-krát v EPM či LM) sa dostal najďalej v sezóne 1983/84, keď v Pohári víťazov pohárov sa prebojoval do finále, kde prehral s juhoslovanským družstvom RK Dalma Split.
Triedenie zlučovaním

Triedenie zlučovaním (merge sort) je triediaci algoritmus, netriedi na mieste.
Tento algoritmus triedenia mal veľký význam v minulosti pri triedení údajov na magnetických páskach (médium so sekvenčným prístupom), keďže vyžaduje len malé množstvo pamäte s priamym prístupom.
Asymptotická zložitosť pre priemerný aj najhorší prípad je .
Ray Kurzweil

Kariéra

Je vynálezcom prvého stroja pre slepcov, ktorý transformuje písaný text na reč. Je zakladateľom a vedúci firmy Kurzweil Technologies, Inc. Zaoberá sa spojením ľudskej senzitivity a umelej inteligencie. Zaoberá sa tiež počítačovým komponovaním hudby, rozpoznávaním písma a počítačovou syntézou a rozpoznávaním reči. Tvrdí, že v roku 2030 budú ľudia schopní downloadovať svoj mozog do počítača. Zaoberá sa singularitou.
Mazaye

Poloha

Obec má rozlohu 21,73 km². Najvyšší bod je položený 958 m n. m. a najnižší bod 676 m n. m.

Obyvateľstvo

Počet obyvateľov obce je 684 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hruď

Hruď alebo prsia je predná časť hrudníka. Podľa Platóna je hruď sídlom srdnatej duše.

Hmyz

Hruď (pri hmyze) označuje strednú časť tela hmyzu, ktorá nasleduje za hlavou. Zo zadnej časti hrude sa k telu hmyzu pripojuje bruško (zadoček). Hruď je mohutná časť tela hmyzu. Na svojom povrchu je pokrytá chitínom, z ktorého pozostáva celé telo u väčšiny druhov hmyzu. Okrem životne dôležitých orgánov ako nervové pletene, ganglia a orgány cievneho systému, kde cirkuluje hemolymfa je hruď vyplnená hlavne mohutným svalstvom. V oblasti hrudi sa u hmyzu nachádzajú krídla, ktorých sú dva páry. Prvý pár býva u niektorých radov hmyzu modifikovaný do podoby kroviek, napr. u chrobákov - Coleoptera.
Adam Ledwoń

Smrť

Bol rozvedený a jeho manželka sa vrátila v októbri 2007 do Poľska. Zomrel 11. júna 2008 po tom, čo sa obesil vo svojom dome. Počas EURO 2008 bol spolukomentátorom televízie Polsat, ešte aj počas zápasu 8. júna 2008 medzi Nemeckom a Poľskom.  Na príčine sú možno aj rodinné problémy. Údajne deň pred svojou smrťou povedal svojmu priateľovi: „Mariola odišla, idem sa obesiť.“ Tieto slová nik nebral vážne. Vyšetrovanie smrti sprevádzajú záhadné okolnosti. Vchodové dvere do domu boli odomknuté a Ledwońovo auto stálo pred jeho domom plné zakúpených potravín. Jeho smrť oznámil polícií spoluhráč Patrick Wolf po tom čo zisťoval čo je s Ledwońom, keď sa neozýval a neprišiel ani na tréning.
La Londe

Poloha

Obec má rozlohu 30,98 km². Najvyšší bod je položený 138 m n. m. a najnižší bod 20 m n. m.

Obyvateľstvo

Počet obyvateľov obce je 2 272 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám Krista Spasiteľa

Chrám Krista Spasiteľa (rus. Храм Христа Спасителя) je patriarchálny katedrálny chrám Ruskej pravoslávnej cirkvi. Nachádza sa v Moskve, na brehu rieky Moskvy. Je najväčším pravoslávnym chrámom na svete.

Projekt chrámu

Keď Napoleonove vojská opustili Moskvu, vtedajší cár Alexander I. podpísal 25. decembra 1812 manifest, v ktorom sa zaviazal vybudovať chrám na počesť Krista Spasiteľa „aby potvrdil našu vďaku Božej Prozreteľnosti za záchranu Ruska od nešťastia, ktoré sa nad ním vznášalo“ a ako pamätník obetí ruského ľudu.
Prvý dokončený projekt bol priamo podporovaný Alexandrom I. a bol predstavený v roku 1817. Išlo o okázalú neoklasickú budovu plnú slobodomurárskeho symbolizmu. So stavbou sa začalo na najvyššom kopci v Moskve – na Vrabčích horách (Воробьёвы горы), ale toto miesto sa ukázalo ako nevyhovujúce a práce boli prerušené.
Medzitým Alexander I. zomrel a na tróne ho vystriedal jeho brat Mikuláš. Ako silne veriacemu a patriotickému panovníkovi sa nepáčil neoklasicistický a slobodomurársky projekt jeho brata a tak poveril svojho obľúbeného architekta Konstantina Tona, aby vypracoval nový projekt. Ako inšpirácia mu mal slúžiť Chrám Božej Múdrosti v Konštantínopole. Tonov neo-byzantský projekt bol odsúhlasený v roku 1832, a nové miesto bolo vybrané samotným cárom neďaleko Kremľa v roku 1837. Základný kameň chrámu bol postavený o dva roky neskôr, v roku 1839.
Trvalo mnoho rokov kým bol chrám dokončený, prvýkrát sa spoza lešenia objavil až v roku 1860, a cena sa vyšplhala na 15 miliónov rubľov. Výzdoba interiéru freskami pokračovala ďalších dvadsať rokov. Chrám bol vysvätený v deň korunovácie nového cára Alexandra III. dňa 26. mája 1883.

Zbúranie chrámu a jeho obnova

Po revolúcii v roku 1917 Sovieti vybrali miesto, na ktorom sa nachádza chrám za miesto, na ktorom vybudujú pamätník socializmu, známy aj ako Palác Sovietov. Modernistická budova mala byť najväčšou budovou na svete. Na jej vrchole mala byť obrovská, 100 metrov vysoká, socha Lenina. 5. decembra 1931 bol chrám vyhodený do vzduchu a ostali z neho iba ruiny a prach.
Vybudovanie Paláca Sovietov brzdil nedostatok peňazí, priesaky z neďalekej rieky Moskva a taktiež vypuknutie druhej svetovej vojny. Na mieste ostala zaplavená základová jama, až kým ju Nikita Chruščov nedal prestavať na obrovské verejné kúpalisko.
S koncom Sovietskeho zväzu sa začalo uvažovať o znovupostavení chrámu. V roku 1990 dostala Ruská pravoslávna cirkev povolenie na výstavbu nového Chrámu Krista Spasiteľa. Základný kameň položili ešte v ten rok. V roku 1992 sa začalo s peňažnou zbierkou a o dva roky neskôr sa začalo s budovaním základov. Chrám bol dokončený a vysvätený 19. augusta 2000. V chráme sa konala 1. februára 2009 intronizácia Kirilla I. patriarchu Moskvy a celej Rusi, nástupcu Alexeja II.
Krovky (entomológia)

Krovky alebo elytry (lat. elytrae) sú predné (premenené) krídla u chrobákov, ktoré prekrývajú zadohruď a zadné blanité krídla. Pevnosť kroviek spôsobuje prítomnosť chitínu, ktorý ich vystužuje. U niektorých druhov chrobákov môžu krovky druhotne vymiznúť, prípadne u iných druhov zasa zrastú, takže tieto chrobáky potom nemôžu lietať (napr. bystrušky – Carabidae).
ISO 3166-2:CY

Kódy ISO 3166-2 pre Cyprus identifikujú 6 dištriktov. Prvá časť (CY) je medzinárodný kód pre Cyprus, druhá časť pozostáva z dvooch čísel identifikujúcich dištrikt.

Zoznam kódov

CY-01 Lefkosia
CY-02 Lemesos
CY-03 Larnaka
CY-04 Ammochostos
CY-05 Pafos
CY-06 Keryneia
Hydroxid draselný

Vlastnosti

Hydroxid draselný patrí medzi silné hydroxidy, jeho vodné roztoky reagujú aj so sklom. Taktiež reaguje so vzdušnou vlhkosťou a oxidom uhličitým za vzniku uhličitanu draselného, preto sa uchováva v uzatvorených nádobách.
Vaudigny

Poloha

Obec má rozlohu 3,94 km². Najvyšší bod je položený 364 m n. m. a najnižší bod 239 m n. m.

Obyvateľstvo

Počet obyvateľov obce je 48 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bœrsch

Poloha

Obec má rozlohu 23,39 km². Najvyšší bod je položený 1 032 m n. m. a najnižší bod 211 m n. m.

Obyvateľstvo

Počet obyvateľov obce je 2 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Daniel Absolón

Životopis

Pôsobil v službách Štefana Tököliho, od roku 1670 sedmohradského kniežaťa Apafiho, od roku 1672 vyslanec u viacerých panovníkov, kde hľadal podporu pre protihabsburgské vystúpenie Imricha Tököliho. Od roku 1682 Tököliho tajomník a vyslanec v Poľsku. V roku 1688 však počas obliehania Mukačevského hradu Tököliho stranu zradil, prešiel na stranu cisára a Habsburgovcov, v ktorých službách potom pôsobil ako vojenský komisár a poradca generála Antona Caraffu.
Saint-Beauzeil

Poloha

Obec má rozlohu 9,84 km². Najvyšší bod je položený 240 m n. m. a najnižší bod 127 m n. m.

Obyvateľstvo

Počet obyvateľov obce je 126 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zudausques

Poloha

Obec má rozlohu 7,24 km². Najvyšší bod je položený 126 m n. m. a najnižší bod 34 m n. m.

Obyvateľstvo

Počet obyvateľov obce je 812 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brdárov priechod

Názov

Sedlo dostalo meno podľa slova brdár. Má dvojaký význam. Označovali sa ním korytári, výrobcovia korýt, v Liptove aj biedni ľudia - bedač. Pravdepodobne sa pomenovanie môže viazať na chudobných pastierov, ktorí vyháňali ovce na chudobné pastviny.

Turistika

Do sedla nevedie turistický chodník. Táto oblasť je prísnou rezerváciou TANAPu.
Jiří Mádl

Životopis

V roku 2006 maturoval v rodnom meste na Biskupskom gymnáziu J. N. Neumanna. Po gymnáziu krátko študoval psychológiu na Filozofickej fakulte UK. Potom študoval odbor sociálnej a masovej komunikácie na Univerzite Jana Ámosa Komenského v Prahe, ktorý absolvoval v roku 2009.
Príležitostne hral v mládežníckych divadlách (s jednou hrou, ktorú sám napísal, vyhral divadelnú súťaž), tiež v Jihočeskom divadle a zahral si aj vo videoklipe „Je nám teplo“ zoskupenia S hudbou vesmírnou a vo videoklipe „Astronaut“ kapely Sabrage.
Do roku 2003 hral hokej, potom si zlomil ruku. V tej dobe sa prihlásil na casting k filmu Snowboarďáci (2004). Ten ho katapultoval spolu s Vojtom Kotekom medzi mladé herecké talenty českého filmu. Na jar 2007 účinkoval v tanečnom programe TV Nova Bailando.
Ako režisér a scenárista debutoval v roku 2014 s filmom Pojedeme k moři, ktorý získal mnohé ocenenia po celom svete. Jeho druhým celovečerným počinom je film Na streche (2019).
Ja najmladším hercom, ktorý kedy dostal ocenenie Krištáľový glóbus za najlepší mužský herecký výkon na Medzinárodnom filmovom festivale v Karlových Varoch.
Je členom Európskej filmovej akadémie a dramaturgickej rady Medzinárodného filmového festivalu pre deti a mládež v Zlíne.

Charitatívne aktivity

V roku 2017 založil ArteFond, ktorý finančne podporuje umelecky nadané deti z detských domovov. Spolu s bratom Janom Mádlom organizujú od roku 2009 charitatívne futbalové zápasy vo svojom rodnom meste České Budějovice. Už niekoľko rokov je tiež patrónom Dňa detskej onkológie v Česku a dlhodobo podporuje aj Centrum Arpida v Českých Budějoviciach.

Ďalšie aktivity

V apríli 2010 sa zúčastnil spolu s Marthou Issovou a Petrom Zelenkom prípravy klipu určeného pre mládež „Přemluv bábu a dědu, ať nevolí levici“, ktorý zdvihol vlnu vášni a stal sa témou polemiky na stránkach osobných blogov i internetových periodik.
Je jedným zo zakladateľov firmy Hugo Bike, ktorá vyrába designové elektrické kolobežky. Svoj podiel predal v roku 2016.
S Tomášom Jindříškom a Radkom Špicasom založil v roku 2018 projekt Evropa v datech.
Od roku 2018 je akcionárom firmy OutdoorTrip.
NATO Integrated Air and Missile Defence System

NATO Integrated Air and Missile Defence System (skrátene: NATINAMDS; v preklade: Systém integrovanej protivzdušnej a protiraketovej obrany NATO) je integrovaný systém protivzdušnej a protiraketovej obrany štátov Severoatlantickej aliancie, ktorý deteguje, sleduje, identifikuje a monitoruje objekty vo vzdušnom priestore (lietadlá, vrtuľníky, bezpilotné lietadlá alebo balistické rakety), proti ktorým v prípade potreby nasadzuje pozemné alebo vzdušné prostriedky. Systém NATINAMDS sa uskutočňuje prostredníctvom misie NIAMD (NATO Integrated Air and Missile Defence), cieľ ktorej je obrana územia Aliancie proti hrozbe leteckého a raketového útoku v čase mieru, krízy alebo konfliktu. Systém NATINAMDS vznikol spojením protiraketovej obrany NATO MD (NATO Missile Defence) a systému protivzdušnej obrany NATINADS (NATO Integrated Air Defence System).
Adam Tomčáni

Adam Tomčáni (* 4. december 1755, Kamanová – † 24. júl 1831, Pešť) bol fyzik a pedagóg.
Narodil sa 4. decembra 1755 v Kamanovej (dnes okres Topoľčany) v zemianskej rodine Adama Tomčáni a jeho manželky Rosiny.
Od roku 1778 študoval na univerzite a neskôr matematiku a fyziku na zememeračskom inštitúte v Budíne. Spočiatku bol asistentom na zememeračskom inštitúte, neskôr na Katedre mechaniky a prírodovedy v Pešti (1790–1791), ako aj profesorom fyziky na akadémii vo Veľkom Varadíne ( 1791–1798). Na Kráľovskej akadémii v Bratislave prednášal fyziku (1799–1801) a napokon bol profesorom na Katedre fyziky a mechaniky strojov na peštianskej univerzite, kde bol tiež dekanom ( 1804– 1805) a rektorom ( 1823–1824). Jeho nástupcom bol ďalší významný vedec pôvodom zo Slovenska Štefan Anián Jedlík. Tomčáni je autorom viacerých vysokoškolských učebníc. Napríklad v diele Institutiones physicae (1821–1822) zreteľne diferencoval jednotlivé oblasti fyziky a po prvý raz od nej oddelil astronómiu a fyzický zemepis. V knihe sa prejavila skutočnosť, že A. Tomčáni bol prvým svetským profesorom fyziky na Slovensku.
Najvýznamnejším jeho spisom je monografia o galvanizme Dissertatio de theoria phaenomenorum electricitatis galvaniae (1809), prvá svojho druhu nielen na Slovensku, ale i v celom Uhorsku. V tejto 355-stránkovej knihe skúmal fyzikálne a chemické vlastnosti elektrického článku, galvanizmus v jednoduchých vodičoch a v organických látkach. Význam diela vystúpi do popredia, keď si uvedomíme, že šlo o novú vednú oblasť. Tomčáni sa tiež podieľal na výskume následkov zemetrasenia v Uhorsku.
Spolu s ďalšími učencami v roku 1802 navrhol, aby sa založila uhorská prírodovedecká a lekárska spoločnosť. Táto iniciatíva sa nestretla s porozumením. Zomrel 24. júla 1831 v Budapešti.
Epeios (syn Endymióna)

Epeios (starogr. Ἐπειός – Epeios, lat. Epeius) je v gréckej mytológii syn Endymióna a Asterodie (podľa inej verzie Chromia, alebo Hyperippé).
Epeios mal troch súrodencov, bratov Paióna, Aitóla a sestru Eurykydu. Keď bratia dospeli, otec rozhodol, že jeho nástupcom sa stane ten z nich, ktorý zvíťazí na olympijských hrách. Zvíťazil Epeios a po svojom otcovi v Élide obsadil trón.
Eliďania potom počas jeho vlády svoju krajinu pomenovali po ňom. Mladý kráľ sa oženil s Anaxirhoé, dcérou Koróna. Manželom sa narodila dcéra Hyrminé, ktorá sa neskôr vydala za Lapitha Forba.
Epeios nepanoval dlho, zomrel mladý bez mužského potomka. Jeho následníkom sa stal brat Aitólos.
Líbáš jako ďábel

Líbáš jako ďábel je situačná komédia z roku 2012. Režisérka je Marie Poledňáková. Ide o komédiu plnú zvratov sústredenú v deji na výrazné charaktery štyroch postáv zrelého veku. V hlavných úlohách účinkujú Oldřich Kaiser, Jiří Bartoška, Eva Holubová a Kamila Magálová. Odohráva sa v obrazovo bohatých kulisách Orientu.

Dej

Známy spisovateľ Karel je konečne z bytu preč a žije si svoj život záletníka, ale niečo v živote začína strácať. Bohunka, bývalá manželka Františka, trpí stále ťažšími depresiami z odchodu svojho manžela. Obaja sa chcú k svojim expartnerom vrátiť.
 
František a Helena chcú mať pokoj a pohodu a preto odlietajú na zaslúženú dovolenku do Maroka. Ale ani v Afrike sa im problémy nevyhnú, ich bývalí partneri vycítia ako sa im znova vkradnúť do života. Až v Maroku milenci musia podstúpiť veľkú skúšku ich lásky.
Saint-Brisson-sur-Loire

Poloha

Obec má rozlohu 21,86 km². Najvyšší bod je položený 208 m n. m. a najnižší bod 122 m n. m.

Obyvateľstvo

Počet obyvateľov obce je 1 019 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Víchrovníkotvaré

Telesné znaky

Všetky druhy tohto radu majú rúrkovité nozdry, čo je medzi vtákmi jedinečný znak.
Majú krátky krk, chvost a nohy. Medzi troma prstami, smerujúcimi dopredu, sú plávacie blany. Väčšina druhov má veľmi dlhé krídla (albatros sťahovavý s rozpätím krídel až 3,5 m dosahuje rekord dnes medzi žijúcimi vtákmi-prekoná aj kondora). Iným povšimnutiahodným znakom vtákov tohto radu je ich mimoriadne citlivý čuch, pomocou ktorého nájdu potravu a vlastnú hniezdnu noru aj potme.Každý jedinec má pravdepodobne svoj charakteristický pach. Vtáky tohto radu majú hákovito zakončený zobák s ostrými hranami,vďaka čomu uchopia a poradia si aj so slizkou korisťou. Albatrosy sa od ostatných príslušníkov tejto skupiny líšia tým, že nozdry majú po bokoch zobáka,nie na jeho chrbte.Víchrovníky letia nízko nad hladinou, a tak si hľadajú potravu.Niektoré druhy sa pritom nohami dotýkajú hladiny, aby potencionálnu korisť prinútili k pohybu.

Rozmnožovanie

Všetky vtáky patriace do tohto radu hniezdia na súši,spravidla na neprístupných ostrovoch a skalných útesoch.Na hniezdiská sa vracajú každý rok a mnohé vytvárajú obrovské kolónie,v ktorých môže hniezdiť aj milión párov.Mnohé druhy sa tam vracajú z lovu na mori až po zotmení,keď ich menej ohrozujú predátory.Samica znáša jedno vajce.Hniezdo zvykne byť v nore vyhrabanej v pôde alebo v puklinách skál.Inkubačná doba je u rúrkonoscov pomerne dlhá.Rodičia kŕmia mláďatá mimoriadne výživnou,ale veľmi zapáchajúcou olejovitou hmotou,ktorú vylučujú zo žalúdka.

Let

Tieto vtáky otvorených morí sú výborne adaptované na vytrvalostný let.Dokážu preletieť obrovské vzdialenosti a prežiť aj silné búrky.Spôsob letu závisí od veľkosti vtáka,a teda aj od rozpätia jeho krídel.Druhy s veľkými rozmermi,ako napríklad albatrosy, častejšie plachtia,ako aktívne lietajú.Dlhé krídla albatrosa sú adaptáciou,ktorá mu umožňuje plachtiť.Bez jediného mávnutia krídlami dokáže lietať aj celé hodiny.Využívajú pritom turbulencie vetra nad vlnami.Vzostupné prúdy vetra,ktoré sa dvíhajú nad každou vlnou,im dodávajú dostatočný vztlak na to,aby sa v povetrí udržali bez najmenšieho mávnutia krídlom.Je to energeticky veľmi efektívny spôsob letu,známy aj ako dynamické plachtenie.Ľahké búrkozvesty sa pohybujú plachtením aj aktívnym letom.
Vladimír Balthasar

RNDr Vladimír Balthasar (* 21. jún 1897, Praha – † 10. november 1978, Praha) – bol významný český prírodovedec, ornitológ, doktor prírodných vied, entomológ – koleopterológ a hymenopterológ.
V roku 1933 – 1939 pôsobil ako kustód odboru zoologického a botanického v slovenskom Vlastivednom múzeu v Bratislave. Venoval sa aj ornitológii. Zostavil prehľad vtáctva slovenského Podunajska (1934). Konzervátor ochrany pamiatok prírodných pre okresy Šamorín, Dunajská Streda, Komárno, Stará Ďala a Parkan (Štúrovo).
Jeho zbierka hmyzu je uložená z väčšej časti v Pražskom národnom múzeu.
Zjednotenie (matematika)

Vlastnosti

Operácia zjednotenia množín je asociatívna, tzn. (A ∪ B) ∪ C = A ∪ (B ∪ C). Zároveň je A ∪ B ∪ C rovno obidvom týmto výrazom, takže zjednotenia množín je možné zapisovať bez použitia zátvoriek.
Zjednotenie je tiež komutatívne, tzn. A ∪ B = B ∪ A. Pri zápise zjednotenia množín teda nezávisí na poradí množín.
Neutrálnym prvkom zjednotenia je prázdna množina, tzn. A ∪ ∅ = A pre ľubovolnú množinu A.

Príklady

{ 1, 2, 3 } ∪ { 2, 3, 4 } = { 1, 2, 3, 4 }
{ a, b } ∪ { x, y, z } = { a, b, x, y, z }
{ 1, 2, 4, 6, ... } ∪ { 1, 3, 5, 7, ... } = { 1, 2, 3, 4, 5, 6, 7, ... }
Krásnohorské Podhradie

Dejiny

Majiteľom hradu Krásna Hôrka a obce Krásnohorské podhradie bol v stredoveku rod Bubekovcov, neskôr Andrášiovci, do zač. 20. storočia gróf Dionýz Andráši s manželkou Františkou Hablawetzovou. Ako jeden z prvých udeľoval sociálne dôchodky prestarlým obyvateľom a vdovám. Po ich smrti sa majiteľkou stala grófka Pallavicini. Hradný majetok bol po druhej svetovej vojne zoštátnený.
STS-61-B

Predštartové prípravy

Atlantis sa vrátil po svojej predchádzajúcej misii STS-51-J do Kennedyho vesmírneho centra na upravenom Boeingu 747 a bol presunutý do hangáru OPF (Orbiter Processing Facility). Tam prebiehala jeho príprava na STS-61-B a už po 26. dňoch v OPF (čo bola najkratšia doba, akú raketoplán strávil v OPF) bol presunutý do haly VAB. Tam bol pripevnený k zostave vonkajšej palivovej nádrže a SRB motorov a 12. novembra vyrazil na transportéri Crawler k rampe LC-39A.

Priebeh letu

Atlantis odštartoval z rampy 39-A 26. novembra 1985 o 19:29 východoamerického času (bol to druhý nočný štart programu). V priebehu prvých dvoch dní na obežnej dráhe boli vypustené komunikačné satelity Aussat2, Morelos II a Satcom K2. Všetky tri sa za pomoci urýchľovacieho stupňa PAM-D dostali na prechodnú GSO (geosynchrónnu) dráhu, ktorú následne vlastnými motormi upravili na geostacionárnu. 29. novembra a 1. decembra Ross a Spring uskutočnili dva výstupy do otvoreného priestoru.
Prvý trval 5 hodín a 32 minút, druhý 6 hodín a 41 minút. Ich cieľom bolo otestovať EASE/ACCESS (Experimental Assembly of Structures in EVA/Assembly Concept for Construction of Erectable Space Structures)- experimentálnu montáž konštrukcie počas EVA a koncept montáže pre vysúvacie vesmírne konštrukcie. Tieto pokusy mali preveriť konštrukčné techniky, ktoré boli využité pri výstavbe budúcej vesmírnej stanice. Všetky experimenty boli zakončené ako úspešnéa Atlantis pristál na Edwardsovej leteckej základni 3. decembra 1985 o 16:33 EST (21:33 UTC).